मेड्रिड मास्टर्स टेनिस : सानिया-एलेना क्वार्टर फाइनल में  
सानिया मिर्जा और एलेना वेसनीना की जोड़ी मेड्रिड मास्टर्स टेनिस टूर्नामेंट के युगल मुकाबलों के क्वार्टर फाइनल में पहुंच गई है।
भारत की सानिया मिर्जा और रूस की एलेना वेसनीना की जोड़ी 3,50,000 यूरो की इनामी राशि वाले मेड्रिड मास्टर्स टेनिस टूर्नामेंट के महिलाओं के युगल मुकाबलों के क्वार्टर फाइनल में पहुंच गई है।   सानिया-एलेना की जोड़ी ने दूसरे दौर के मुकाबले में रूस की नादिया पेत्रोवा और ऑस्ट्रेलिया की अनास्तासिया रोडियोनोवा की जोड़ी को 6-3, 7-5 से पराजित किया।  सानिया और एलेना ने पहले दौर में चेक गणराज्य की इवेता बेनेसोवा और बारबोरा झालावोवा की जोड़ी को 3-6, 6-1, 10-2 से हराया था। अगले दौर में सानिया-एलेना की भिड़ंत चेक गणराज्य की क्वेता पेश्क और स्लोवानिया की कैटरीना श्रेबोतनिक की जोड़ी से होगी। एकल मुकाबलों में सानिया की चुनौती पहले ही समाप्त हो चुकी है। सानिया को उनकी ही जोड़ीदार एलेना ने पराजित किया था।